Source: https://www.slov-lex.sk/pravne-predpisy/SK/ZZ/1994/52/vyhlasene_znenie.html
Timestamp: 2020-03-31 07:57:36+00:00
Document Index: 6929773

Matched Legal Cases: ['§ 14', '§ 3', '§ 2', '§ 7', '§ 2', '§ 14', '§ 14', '§ 25', '§ 3', '§ 34', '§ 27', '§ 7', '§ 8', '§ 9', '§ 10']

52/1994 Z.z. - Vyhláška Ministerstva pôdohospodárs... - SLOV-LEX
52/1994 Z.z./
52/1994 Z. z.
zo 14. februára 1994
Ministerstvo pôdohospodárstva Slovenskej republiky podľa § 14 ods. 4 zákona Slovenskej národnej rady č. 100/1977 Zb. o hospodárení v lesoch a štátnej správe lesného hospodárstva v znení zákona Slovenskej národnej rady č. 510/1991 Zb. a zákona Národnej rady Slovenskej republiky č. 183/1993 Z. z. (ďalej len „zákon“) ustanovuje:
Táto vyhláška ustanovuje podrobnosti o skúške, vydávaní a odobratí osvedčenia, o evidovaní a odplate za činnosť odborného lesného hospodára.
Skúška odborného lesného hospodára
Žiadosť o vykonanie skúšky sa podáva na tlačive podľa prílohy č. 1 do 31. marca bežného roka Ministerstvu pôdohospodárstva Slovenskej republiky (ďalej len „ministerstvo“), ktoré do 30 dní od doručenia žiadosti upovedomí uchádzačov o ich zapísaní do evidencie uchádzačov o vykonanie skúšky. Termín a miesto skúšky oznámi ministerstvo uchádzačom o skúšku, ktorí spĺňajú podmienky1), 90 dní pred jej konaním.
Uchádzač o vykonanie skúšky k žiadosti pripojí
doklady o absolvovaní praxe v lesníckych činnostiach,
výpis z registra trestov nie starší ako 6 mesiacov,
prehľad o odbornej činnosti, v ktorom uvedie svoje pôsobenie v praxi.
Lesníckymi činnosťami sa rozumejú činnosti súvisiace s povinnosťami odborného lesného hospodára.2)
Obsahom skúšky je overenie odborných vedomostí a schopností uchádzača na plnenie povinností ustanovených zákonom.2)
Obsahové zameranie skúšky sa člení na tieto skupiny predmetov:
pestovanie lesov, ochrana lesov, lesotechnické meliorácie,
ťažba dreva, doprava dreva, ochrana dreva, ekologické technológie,
hospodárska úprava lesov a realizácia lesných hospodárskych plánov, lesná hospodárska evidencia a pozemková evidencia,
právne predpisy na úseku lesného hospodárstva, ochrany prírody, poľovníctva, ako aj súvisiace právne predpisy.
Skúška sa koná pred skúšobnou komisiou (ďalej len „komisia“), ktorú vymenúva minister pôdohospodárstva Slovenskej republiky; tvorí ju predseda a štyria členovia.
Minister vymenúva členov komisie z odborníkov vysokých a stredných škôl a vedeckovýskumných pracovísk, z pracovníkov štátnej správy lesného hospodárstva a poľovníctva, zo zástupcov subjektov užívajúcich lesy a pracovníkov vyhotovujúcich lesné hospodárske plány.
Predsedom a členom komisie môže byť len absolvent vysokoškolského štúdia na lesníckej fakulte, ktorý je držiteľom osvedčenia odborného lesného hospodára, osvedčenia o odbornej spôsobilosti na vyhotovovanie lesných hospodárskych plánov alebo osvedčenia odbornej spôsobilosti pracovníkov štátnej správy lesného hospodárstva.
Predmet skúšania sa jednotlivým členom komisie určí v menovacom dekréte. Predseda komisie má právo skúšať zo všetkých skupín predmetov uvedených v § 3 ods. 2.
Príprava na skúšku je individuálna.
Pred začatím skúšky predseda komisie overí totožnosť uchádzača.
Skúška sa vykoná v teréne; jej priebeh riadi predseda komisie.
Znalosti uchádzača z príslušnej skupiny predmetov hodnotí člen komisie s menovacím dekrétom pre túto skupinu predmetov.
Pred záverečným hodnotením posúdi komisia celkové znalosti uchádzača s prihliadnutím na prehľad o odbornej činnosti predložený podľa § 2. O hodnotení uchádzača rozhoduje komisia hlasovaním väčšinou hlasov.
Výsledok skúšky sa hodnotí stupňami
O absolvovaní skúšky uchádzač dostane vysvedčenie, ktoré sa vydáva na tlačive uvedenom v prílohe č. 2 vo dvoch rovnocenných vyhotoveniach. Uchádzačovi, ktorý na skúške neprospel, sa vysvedčenie nevydáva. Skúšku môže opakovať v nasledujúcom kalendárnom roku.
Za preukázanú odbornú spôsobilosť na výkon činnosti odborného lesného hospodára sa považuje aj úspešné vykonanie skúšky odbornej spôsobilosti na výkon štátnej správy na úseku lesného hospodárstva a poľovníctva,3) osvedčenie o odbornej spôsobilosti na vyhotovovanie lesných hospodárskych plánov4) a vykonanie skúšky podľa skoršieho predpisu.5)
Evidovanie odborných lesných hospodárov
Zápis do evidencie odborných lesných hospodárov (ďalej len „evidencia“) sa vykoná na základe žiadosti doloženej kópiou vysvedčenia o úspešnom vykonaní skúšky. O zápise do evidencie sa vydá6) žiadateľovi osvedčenie na tlačive uvedenom v prílohe č. 3.
Do evidencie sa zapisujú aj nedostatky v činnosti odborného lesného hospodára.
Ak orgán štátnej správy zistí, že odborný lesný hospodár neplní povinnosti uvedené v osobitnom predpise2) pod písmenami a), c), e), g), h), upozorní ho na túto skutočnosť a vyznačí to v evidencii.
Osvedčenie odborného lesného hospodára sa odníme za porušenie zákonných povinností pri obhospodarovaní lesov, za neplnenie povinností odborného lesného hospodára uvedených v osobitnom predpise2) pod písmenami b), d), f), i) a za opakované neplnenie povinností uvedených v odseku 1.
Po nadobudnutí právoplatnosti rozhodnutia o odňatí osvedčenia vykoná orgán Štátnej správy vyčiarknutie z evidencie a oznámi túto skutočnosť dotknutým vlastníkom a užívateľom lesov.
Určenie odborného lesného hospodára a odplata za jeho činnosť
Výška odplaty za činnosť odborného lesného hospodára vykonávaná rozhodnutím7) sa určí v sume 5 až 10 Sk/ha za každý začatý mesiac podľa stavu lesných porastov a úloh vyplývajúcich z lesného hospodárskeho plánu.
V rozhodnutí o určení odborného lesného hospodára sa uvedú aj
identifikačné údaje užívateľa lesov,
identifikačné údaje o odbornom lesnom hospodárovi,
výška odplaty s povinnosťou jej úhrady užívateľom vždy do 15. dňa nasledujúceho mesiaca,
číslo účtu, na ktorý sa má odplata poukázať,
údaje o spôsobe úhrady odplaty.
Do 31. decembra 1995 sa pri overovaní spôsobilosti, vedení evidencie a vydávaní a odňatí osvedčenia odborného lesného hospodára postupuje primerane podľa § 7 a 8.
Žiadosť o vykonanie skúšky v roku 1994 sa podáva do 30. júna 1994. Pre organizáciu skúšky, termín a miesto jej vykonania platia ustanovenia § 2, 3, 4 a 5.
Príloha č. 1 vyhlášky Ministerstva pôdohospodárstva Slovenskej republiky č. 52/1994 Z. z.
Prevziať prílohu - Vzor 01 - Žiadosť o vykonanie skúšky
Príloha č. 2 vyhlášky Ministerstva pôdohospodárstva Slovenskej republiky č. 52/1994 Z. z.
Prevziať prílohu - Vzor 02 - Vysvedčenie o vykonaní skúšky odborného lesného hospodára
Príloha č. 3 vyhlášky Ministerstva pôdohospodárstva Slovenskej republiky č. 52/1994 Z. z.
Prevziať prílohu - Vzor 03 - Osvedčenie
§ 14 zákona.
§ 14a ods. 1 zákona.
§ 25 ods. 3 zákona.
§ 3 ods. 4 zákona.
§ 34a ods. 3 zákona.
§ 27 ods. 1 písm. i) zákona.
§ 7 Evidovanie odborných lesných hospodárov
§ 8 Odňatie osvedčenia
§ 9 Určenie odborného lesného hospodára a odplata za jeho činnosť
§ 10 Prechodné a záverečné ustanovenia
Číslo: 52/1994 Z. z.
Názov: Vyhláška Ministerstva pôdohospodárstva Slovenskej republiky o odbornom lesnom hospodárovi
Dátum schválenia: 14.02.1994
Dátum vyhlásenia: 17.03.1994
Nachádza sa v čiastke: 15/1994
2. 17.03.1994 - 28.02.1999
3. 01.03.1999 - 14.07.2006 32/1999 Z. z.